دەربەندی مالاکا

دەربەندی مالاکا یان دەربەندی ملاکا (بە زمانی مالایی: سلات ملاکا) نێوی ئاودڕکەیەکە لە نێوان سوماترا و نیمچەدوورگەی مالایاhttp://www.answers.com/topic/straits-of-malacca کە دەریای ئاندامان لە ئۆقیانووسی ھیند دا تێکەڵی دەریای چینی باشوور لە ئۆقیانووسی ئارام دەکات.https://www.britannica.com/place/Strait-of-Malacca وڵاتی سینگاپور لە باشووریترین خاڵی ئەم دەربەندە دایە.https://www.britannica.com/place/Strait-of-Malacca نێوی ئەم دەربەندە لە نێوی بەندەری ملاکا وەرگیراوە کە لە مالیزیا دا ھەڵکەوتووە و لە سەدەکانی ١٦ و ١٧ گرینگییەکەی زۆری ھەبوو. 

دەربەندی مالاکا ڕەحاتی شێوەیە و پانتایی نزیک بە ٦٥ ھەزار کیلۆمەتر چوارگۆشەی داگرتووە. ئەم دەربەندە ٨٠٠ کیلۆمەتر درێژە و لە نێوان ٥٠ تا ٣٢٠ کیلۆمەتر پانی ھەیە کە بارێکترین بەشی لە باشووری دەربدەندەکە دایە و بەرەوە باکوور پان دەبێتەوە. 
ھەروەھا لە ڕوی قووڵییەوە لە بەشەکانی باشووری دا لە کەم شوێن دەگاتە  ٣٧ مەتر و زۆرتر بە ٢٧ مەتر ھەژامر دەکرێ، بەڵام بەروە باکووری ڕۆژاوا قووڵییەکەی زۆر دەبێت و لە شوێنی بەرکەوتنی ئاوەرێژی دەریای ئاندامان دەگاتە زیاتر لە ٢٠٠ مەتر.https://www.britannica.com/place/Strait-of-Malacca

ئەم دەربەندە یەکێکە لە گرینگترین ڕێڕەوەکانی دەریایی جیھانە و لە گرینگترین بەندەرەکانی دەکرێ ئاماژە بە بەندەری بێلاوان لە ئیندۆنیزیا و بەندەرەکانی ملاکا و پێنانگ لە مالیزیا بکرێت.https://archive.today/20120801044332/www.eia.doe.gov/cabs/World_Oil_Transit_Chokepoints/Full.html نزیکەی ێەک لەسەر چواری نەوتی خاو جیھان بەم دەربەندە دا تێدەپەڕێت کە لە دوای دەربەندی ھورموز گرینگترین شاڕێی دەریایی گواستنەوە نەوتە.https://archive.today/20120801044332/www.eia.doe.gov/cabs/World_Oil_Transit_Chokepoints/Full.html ، ئەم دەربەندە بە درێژایی مێژوو لە ژێر دەستی عەرەبەکان، ھۆڵەندییەکان، پورتوگالییەکان و بەریتانییەکان دابووە و لە سەدەی ١٩ دا چەتەکانی دەریا وەکوو پەناگەیەک بۆ ھێرش کردنە سەر کەشتییە بازرگانییە ھۆڵەندی و بریتانییەکان بەکاریان دەھێنا. ئەم کێشەی چەتەکان تەنانەت لە دوای دەیەی سەرەتای ٢٠٠٠یش ھەر ھەبوو.

 سەرچاوەکان
 تنگه مالاکا - ویکی فارسی

پۆل:دەربەندی مالاکا
پۆل:دەربەندەکانی باشوری ڕۆژھەڵاتی ئاسیا
پۆل:دەربەندەکانی ئۆقیانووسی ھیند
پۆل:دەربەندەکانی ئێندۆنیزیا
پۆل:دەربەندە نێودەوڵەتییەکان
پۆل:دەربەندە دەریاییەکان
پۆل:دەربەندەکانی مالیزیا
پۆل:دەریای ئاندامان
پۆل:تەنگاوە نێودەوڵەتییەکان
پۆل:دەربەندەکانی ئاسیا
پۆل:تەنگاوەکانی ئۆقیانووسی ھیند